LidanRubinov/Halacha-QA huggingface dataset:
שאלה: מלחמה בימי בין המצרים: האם לדעת הרב, במציאות שלנו ואף במציאות שבה המצב הרוחני של העם הוא מצויין וכולם צדיקים- האם יש אפשרות לצלוח את המלחמה ב כשהזמן הוא ימי בין המצרים? אביה
תשובה: לשואלת ח הדריכו אותנו שימים אלה אינם טובים ומי שיש לו דין עם גוי עדיף שידחה לימים אחרים (מדובר על 9 הימים). אבל כל זה כאשר הדברים בשליטתנו. אבל אם האויב תוקף אותנו, עלינו להתמודד בכל עוז. האם ניתן לנצח בימים אלה? ודאי! הכל תלוי במעשינו ובתפילותינו. ח לימדונו "ותשובה ותפילה וצדקה מעבירין את רוע הגזירה". כלומר מוטל עלינו להתפלל, להרבות בחסד ולתקן מעשינו, ואז ה  מעביר את רוע הגזירה ועוזר לנו ומציל אותנו. כל זה כמובן יחד עם המעשים הנכונים. כלומר ע"פ השיקול האנושי של מנהיגי העם, להלחם ולנצח. לכן אל לנו לחשוש בגלל תאריך זה או אחר. עלינו לעשות את שלנו, בגשמיות וברוחניות, וה  יעשה הטוב בעיניו. אפי קיציס
שאלה: עט תפילת הדרך: האם מותר להשתמש בעט שמגולגל בו דף ועליו תפילת הדרך וצורת המנורה( למנצח בנגינות)?
תשובה: מותר. אך לא להיכנס איתו לשרותים
שאלה: מבצע צוק איתן בימי בין במיצרים: ימי בין המיצרים ידועים כשלושת השבועות בהם פקדו את עם ישראל אסונות רבים ובעיקר חוסר מזל. האם מלחמה בזמן הזה לא מסכנת אותנו על אחת כמה וכמה? על אף שהיא מלחמת אין ברירה, מלחמה חשובה והכרחית לבטחוננו, אני חוששת מאוד להצלחתנו במבצע הזה, דווקא בגלל העיתוי הארור. בשורות טובות חלי
תשובה: פיקוח נפש דוחה את הכל.
שאלה: אזעקה ונגיעה: במקרה שאני יוצא עם חברה שלי ויש אזעקה ואין מרחב מוגן באזור, האם מותר או צריך להגן עליה גם בגופי? מאוד חשוב לי לשמור על ההלכה ואני חושב שאם אאלץ לגעת בה זה כן יפגע בערך של הנגיעה לאחר החתונה. או במילים אחרות אני ממש לא מחפש היתר "לגעת", אני יודע שעדיף להיות באזור של מרחב מוגן ואנו משתדלים תמיד להיות במקומות כאלה. אני שואל על מקרה שיכול לקרות, האם יש פה פיקוח נפש שדוחה את החובה לשמור נגיעה?
תשובה: ההוראות של פיקוד העורף הן לשכב ושכל אחד יכסה את ראשו בידיו, ולא שאחד ישכב על השני.
שאלה: בנות יתרו: מה שמותם של שבע בנות יתרו
תשובה: ?? התורה לא כותבת אותם ולמיטב ידיעתי גם לא ח.
שאלה: טרופית ג אנה: האם ידועה לכם רמת הכשרות של טרופית עם מותג בשם ג אנה, בהכשר חת"ס ב"ב ורבנות נצרת עילית?
תשובה: עיין בקישור המצורף:
שאלה: כללי: האם ניתן לכנות רב כל שהוא גדול ככל שיהיה- בשם "אלוף העולם" עקב ידיעותיו הרבות בהלכה לאור האמור בזהר שמכנה את הקב"ה "אלופו של עולם" (צו ל"א, ע"א. ויקרא ט"ז, ע"ב) ובמיוחד אומר בזהר (ויקרא י"ב, ע"א) "אין אלוף אלא קודשא בריך הוא,. אמנם ישנם כינוי מוצמדים לשם אלוף כגון ולהבדיל אלופי עשו, וכן הצמדה פרטית כגון: "אלופי" (תהלים נ"ה, י"ד) אולם שם ובכל מקום אחר מצמידים את השם אלוף לתואר אחר קטן יותר ופרטי יותר ולא "אלוף עולם". אשמח לשמוע תשובה
תשובה: אין ראוי לכנות רב בתואר זה אך מסיבה אחרת כיוון שזה תואר הלקוח מספורט תחרותי ולא נאה להעביר את השפה הזו ללומדי תורה.
שאלה: אודם: רציתי לדעת אלו אודמים כשרים לכל השנה?
תשובה: זו סוגיא השרויה במחלוקת הפוסקים. יש פוסקים שסוברים שאין צורך כלל בכשרות על אודם כי הוא אינו נאכל וגם אם יש לו טעם אז הטעם אינו ראוי לאכילה. ויש שסוברים שכיון שמורחים אותו על גבי השפתיים אז הוא חייב להיות ראוי לאכילה כי אם הוא לא יהיה ראוי לאכילה אז אישה לא תשים אותו על שפתיה. והמציאות מוכיחה שהוא נכנס לפה וזה לא מפריע לנשים. ולכן הוא צריך להיות כשר. יוצא מכל זה שגופי כשרות הסוברים כשיטה הראשונה יתנו הכשר גם על שפתון שמכיל חומרים שאינם כשרים כי בלאו הכי הם סוברים שאין צורך בכשרות לשפתון. ולכן גם אם יהיה הכשר על השפתון זה לא אומר שהוא כשר לפי הפוסקים הדורשים כשרות על שפתון. ולכן לא ניתן לתת תשובה ברורה בנושא. ובכל אופן עיין בתשובה בכתבנו לפני כמה שנים
שאלה: התייעצות: מזה קרוב לשנה אני מנסה לעבור את מבחני הנהיגה(טסט) אך בכל פעם שאני ניגש אני נכשל מסיבה מסוימת. או שאני עושה טעות פשוטה,טסטר עצבני,לחץ תנועה אני מקווה להאמין שישנה דרך להגיע לטסט בביטחון ובהרגת ביטחון ב ה האם יש משהו שאני יכול לעשות? אני מוכן לעשות הכל כל דבר אפשרי דבר זה מייאש אותי,ומביא אותי ליידי תסכול רב מאוד. אני חייב להצליח בזה מקווה להצלחה בטסט ה-5 אשמח לתשובה כבוד הרב.
תשובה: לך הטסט זה שלב שולי והכרחי לתחילתם של 100 שנות נהיגה המצפות לך. בשנים אלו העיקר לנהוג ולהשאר בחיים ולא לפגוע באחרים לא בנפש ולא ברכוש. נהג עצבני, לחץ תנועה וכד  - יהיו לך לעיתים קרובות בנהיגתך בחיים. קבל בסבלנות ובשמחה גם כשלונות נוספים והמשך ללמוד עד שנהיגתך תהיה רגועה שלוה ונכונה בכל הלחצים לאורך כל ימי חייך. זכור - אינך חייב להצליח בטסט אתה חייב לנהוג מאה שנה ללא טעות ובלי להלחץ דוד לוי 098987548
שאלה: גמירת ספרי תהילים: עם ישראל!רוצים לארגן כמה שיותר ספרי תהילים להצלחת עמ"י ולהצלחת החיילים במבצע, מי שרוצה לקחת חלק לסמס ל-0545991141 בשורות טובות
תשובה: שנזכה בע"ה
שאלה: לחץ וחרדות של אמא מהמצב: מצב הלחימה כרגע הוא לא פשוט, עוד יותר כשאני רואה את אמא שלי מאוד מאוד מודאגת ואין לי ככ מה לעשות. כמובן שהתשובה הידועה לי שהיא אדם בוגר שמודע ודואג לעצמו אבל היא ממש בחרדות!! זה לא יאומן.וכן אני יוצאת מנקודת הנחה שאין לכם ככ מה לחדש לי בעניין אבל בכל זאת יש לכם איזשהו רעיון איך להרגיע אותה? פשוט זה מתחיל גם להשתלט עלי.: וכמובן על הכל!! אתם עושים ממש עבודת קודש!!
תשובה: לך לצערינו, אין לנו רעיון איך  להרגיע  אותה. באמת המצב לא פשוט, והחרדות באמת יש להם בסיס. בכל זאת, יש לנו כמה הצעות. קודם כל, לנסות לשוחח עם אמא שלך. לשאול אותה - מה היא חושבת יכול לעזור לה להתמודד עם החרדה? להביע הרבה אמפתיה, ולנסות להקל עליה את העומס בדברים אחרים (אם יש אזעקות - לתאם איתה אחריות על האחים הקטנים וכו ). דבר שני - אולי לנסות לשוחח עם אבא שלך. אולי לו יהיה רעיונות מה כדאי לעשות דבר שלישי - לנסות לחשוב אולי כדאי להפנות אותה לעזרה מקצועית. יש היום כל מיני דרכים להתמודדות עם חרדה, וזה ממש לא בושה לפנות ולקבל עזרה. אגב, הדברים נכונים גם בשבילך - אם את חשה שגם עלייך יש עומס רב, אולי כדאי לנסות ליצור קשר עם היועצת (למרות שזה חופש.) או עם המחנכת ולנסות לחשוב איך כדאי להתמודד חזקי ואמצי ושבע"ה נזכה להשמיד את שונאינו במהרה טוביה tsbias1 Gmail.com
שאלה: תולעים בקפה שחור: האם קפה שחור ישן מאד האם יש חשש שיהיו בו תולעים והאם יש הבדל שהיה פתוח הרבה זמן (לא במקרר או במקפיא).
תשובה: בתנאי אחסון לא נאותים יש סיכוי שהוא התליע. ולכן יש לבדקו לפני השימוש.
שאלה: ספרי קודש מומלצים: השנה ברוך ה סיימתי את השביעית, ואני מתקדם אל עבר השמינית ולאחריה הזמן בישיבה (שיעור א והלאה) ברצוני לבנות מין רשימה של ספרים שאני שם לעצמי כערך, כמשימה - להקיף וללמוד (בפעם הראשונה כבקיאות) ע"מ להעצים את הידע שלי ביהדות ואת הקשר שלי עם היהדות, גם על מנת להיות יהודי טוב וגם על מנת להפיץ אור יהודי בצבא וגם לחנך את ילדיי על בסיס תורני מוצק ואמיתי. בינתיים חשבתי על הספרים הבאים (שחלקם התחלתי) תנך עם פירוש פשט שס משנה (התחלתי) משנה ברורה (התחלתי) מסילת ישרים ספר הכוזרי (התחלתי) רמבם בהמשך - שס גמרא אשמח לעזרה בנושא - אילו ספרים כדאי לי להוסיף? אני אשמח לספרים בכיוון האמוני ועבודת המידות, ספרים שקשורים יותר בעולם הרוחני ממש ולא רק בעולם ההלכה (למרות שאני מאד מתחבר אליו ולומד אותו) אני מרגיש שיש לי הרבה מה להתקדם ורוצה מאד לעשות את זה מסודר. ובשורות טובות
תשובה: ב"ה, הרשימה מעולה, אפשר להוסיף : שמונה פרקים לרמב"ם. דני ארגמן
שאלה: כיבוד אח גדול: האם כיבוד אחי הגדול שווה לכיבוד הורים? כלומר האם כל ההלכות של כיבוד הורים חלים גם על כיבוד אחי הגדול? לין.
תשובה: בחייב אדם לכבד את אחיו הגדול ממנו, בין שהוא אחיו מאביו בין שהוא אחיו מאמו. ואף שהאח הקטן תלמיד חכם יותר מהגדול, אפילו הכי האח הקטן צריך לכבד את האח הגדול. וגם הוא יכבדו בגלל תורתו. וכן חייב לכבד את אחותו הגדולה. וכן באחים תאומים צריך הקטן לכבד את האח שנולד לפניו. וכן חייב לפרנס את אחיו הגדול בתורת צדקה, או מכספי מעשר כספים, אם הוא עני ואין לו בנים שיפרנסו אותו. ואחים שיש להם אח שהוא תלמיד חכם ראוי שיחזיקו בידו כדי שיוכל לעסוק בתורה. ומלבד שיקבלו שכר טוב בעמלם ישאו ברכה מאת אביהם ואמם, שאין לך כיבוד אב ואם גדול מזה. אין צריך לכבד את האח הגדול ככבוד אביו ואמו ממש, אלא שלא יבזהו בדברים, וכן לעמוד מפניו בעת שעולה לקרוא בספר תורה, וכדומה. אבל אין חיוב לכבדו כמו אביו ממש. ומן הדין אח קטן צריך לעמוד מפני אח גדול ממנו המגיע לידו תוך ד  אמותיו, אך רבים לא נהגו להקפיד בזה, ובפרט באחים צעירים, וסומכים על מחילת האח לכבדו בדבר הנראה כתמוה בעיני הבריות.. וכן אין חיוב מורא מפני אחיו הגדול, ולכן מותר לקוראו בשמו, ולסתור דבריו, ולשבת במקומו הקבוע. ומכל מקום אם האח הגדול בן תורה יוסיף לו תאר   רבי   פלוני. וכשעולה לתורה האח הגדול, יעמדו לכבודו כל אחיו עד שיסיים קריאת התורה, וזה בכלל המצוה לכבד את האח הגדול. וכן המנהג. וכן יש לנהוג עם אחי האב, ואחי האם, ובעל האם, לחלוק להם כבוד. יש אומרים שחיוב זה לכבד את אחיו הגדול, הוא לכל אחיו הגדולים ממנו. וכן לכל אחיותיו הגדולות ממנו, בין אח מאב ובין אח מאם. וכן הוא הן לפי הפשט והן לפי הסוד. ויש חולקים ואומרים שאין החיוב אלא באחיו היותר גדול מכולם ולא לכל אחיו הגדולים ממנו. והעיקר כסברא ראשונה. אם אחיו הגדול הוא עם הארץ, חייב לכבדו. אך אם הוא רשע ובעל עבירות, אין חיוב לכבדו. תלמיד חכם שאחיו הגדול ביזה אותו, ונידה הקטן לגדול, כדין עשה שנידהו לגדול, שכיון שאינו נושא פנים לתורה אינו עושה מעשה עמך ואינו חייב לכבדו. ומכל מקום אינו שבח לתלמיד חכם שינהיג עצמו לנדות. כיבוד אחיו הגדולים אינו נוהג אלא בפניהם. ויש אומרים שיש חיוב לכבד את אחיו הגדול גם לאחר מיתת ההורים. ויש חולקים ואומרים שאין חיוב לכבדו אלא בחיי ההורים, אבל לא אחר פטירתם. ונראה שדעת מרן להחמיר בזה. יש אומרים שאין לאדם לשדך את בתו הצעירה לפני הבכירה, ובפרט שהבת הצעירה חייבת בכבוד אחותה הגדולה. ויש אומרים שאין להקפיד בזה. ובפרט בשני אחים, שאין האח הקטן צריך להמתין עד שאחיו הגדול ישתדך, ויכול להקדימו. אם אחיו הגדול אומר לו השקני מים, ובעל אמו אומר לו השקני מים, אם שני האחים הם מאם אחת, יש לומר לאח הקטן, הנח כבוד אחיך הגדול ועסוק בכבוד בעל אמך, שאתה ואחיך חייבים בכבודו. ואפילו אם האחים הם משתי אמהות, והאח הגדול אינו חייב בכבוד בעל האם, מכל מקום כיון שבעל האם, חייבים בכבודו מן התורה, כבוד בעל האם קודם לכבוד האח. מתוך שו"ע יו"ד ר"מ
שאלה: כשרות מעדן smooze: מעדן זה (תוצרת אינדונזיה), בעל סימון כשרות - האות k וסביבה עיגול ובאישור הרה"ר. האם ידוע לכם מה רמת הכשרות של גוף כשרות זה?
תשובה: חיפשתי את המוצר באתר של הO-K וזה המידע שקיבלתי. נראה שזה לא תואם את התיאור שלך שהוא "מעדן", אא"כ לא התכוונת למושג המקובל אצלינו בארץ של "מעדן". בכל אופן רמת הכשרות של גוף כשרות זה הוא באופן כללי כשרות רגילה. אולם ניתן לפנות למחלקת היבוא של הרה"ר עם הפרטים המדויקים (קודים ותאריכי יצור המופעים על גבי האריזה) של המוצר ולקבל מהם תשובה על רמת הכשרות.
שאלה: נוטרמיגן: רופאת הילדים המליצה לי להשתשמ בתחליף חלב נוטרמיגן לבתי בת 3 חודשים, הבנתי שיש שם רכיב שנלקח מחזיר אבל שהוא עדיין כשר למאכל תינוקות. השאלה שלי היא האם ניתן לנקות את הבקבוקים שלה במדיח עם שאר הכלים החלביים או שיש להדיחם בנפרד או שבכלל אסור? דנה
תשובה: אפשר להכניס את הבקבוק למדיח. צד האיסור שבדבר בטל בשישים  זה גם עם סבון ועוד נימוקים שונים.
שאלה: שלושת השבועות: האם אישה יכולה להסתפר ב3 השבועות?
תשובה: אם זו תספורת כדי ששערות לא יצאו מתחת כיסוי ראש וכדו  - כן. אם לא - לא.
שאלה: זמן קריאת שמע ותפילה: בבית הכנסת שלנו יש מניינים עד בערך 10:30, וזמן קריאת שמע עובר ב9:20 האם מותר לקום ב8:30 לומר קריאת שמע, לחזור לישון ולקום לתפילה ב10:00? ואם כן אז לומר ב8:30 גם את ברכות קריאת שמע?
תשובה: להגיד שזה הדבר הטוב ביותר לעשות - קשה. אולם אם זו הדרך לצאת ידי חובה בזמן - אפשר.
שאלה: קרבנות בשחרית: איזה חלק של הקרבנות יש חובה לומר לאשכנזים?
תשובה: יש מנהגים שונים - בכל הקשת. חלק לא אומרים כלום  חלק אומרים הכל  חלק - באמצע.
שאלה: כשרות בחו"ל: האם מותר לאכול שיבולת שועל דקה (כזו שעברה גריסה) בחו"ל (אירופה)? אני מתכוונת למוצר הגלם בלבד, שאותו אבשל בעצמי.
תשובה: וברכת ד  אם לא עשו בו רק טחינה אין בעיה הלכתית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קניה בתשעת הימים: כבוד הרב. יש לי הטבה בחנות משקפי שמש שאני מעוניין לקנות בה עד סוף החודש הלועזי, ההטבה היא רק בשבילי והיא לא תחזור שוב. אני יכול להגיע לחנות רק מראש חודש אב. האם מותר לי לקנות את המשקפי שמש בזמן הזה, וכמובן שאני לא אחדש אותם עד אחרי תשעת הימים? בהתחשב בעוסדה שאם אני מפספס אז אני מפסיד כסף כי בכל מצב תכננתי לקנות משקפי שמש. רבה!
תשובה: אם אלו משקפי שמש לשימוש שכיח - מותר. עדיף כמובן השבוע ולא בשבוע שחל בו תשעה באב. אם מיוחדות ומיועדות ליופי וכדו  - להימנע.
שאלה: להלשין על אחותי?: הרב יש לי אחות בת 15 שראוי לציין שהקשר שלי איתה סביר לאחרונה גיליתי שיש לה חבר ובנוסף שהיא נמצאת בוואטספ בכל מיני קבוצות של בנים בנות היא גם מתכתבת עם כל מיני בנים ובנים כותבים לה דברים גסים בדיחות גסות וכל מיני דברים נוראיים גיליתי גם שהיא יוצאת עם חבר שלה בסיפור כיסוי של בילוי עם לברות. עכשיו אחי הגדול הוא כמעט חילוני והקשר שלו איתה ממש טוב ואני חושב שהוא משפיע עליה לרעה. הרב אין לי מושג מה לעשות אני ממש לא רוצה לצער את הורים שלי אחרי מה שהם עברו עם אחי הגדול אני לומד בישיבה וכל הזמן מתפלל שאחים שלי יתקדמו מבחינה רוחנית ואני באמת חש שה עושה חוסר צדק עם הורים שלי שכל כך אוהבים אותו באמת הורים שלי נותנים הכל לה בכל הוצאה שקשורה לדת הם אפילו לא מהססים לשנייה אבא שלי וויתר על העבודה שלו בשביל הקבה שבאמת מחזיר לנו כפל כפליים אבל עדיין עצוב לי לראות לאן הילדים של הורים שלי הולכים. אשמח לעצה מה לעשות בנוגע לאחותי הרב
תשובה: שאלה עדינה זו היא מורכבת ומסובכת. אין לה תשובה אחת נכונה. זה תלוי בהקשרים רבים במשפחה, ביכולת לעשות דברים טובים, בקשרים שלך וכדו. מה אני מציע אפוא? שאל את עצמך האם יש ביכולתך לקדם את אחותך ומהי הדרך הטובה ביותר לעשות זאת. אם אתה יכול לדבר איתה   טוב יותר להתחיל בזה. לדבר איתה אין הכוונה להטיף לה מוסר. בוודאי שלא בהתחלה. לדבר איתה זה להקשיב לה, לשמוע מה היא רוצה לפתח בעצמה, להציע לה דרך של התקדמות ותיקון וכדו. אם אתה מעריך כי אתה לא מסוגל לעשות את זה   תצטרך לשאול את עצמך האם לספר להורים שלך זה קידום או נסיגה לאחור. אם זה יקדם אותה   אתה יכול לספר, והשיקול של הצער שלהם אינו רלוונטי. הם יעדיפו לדעת את האמת. אולם אם את חש כי סיפור להורים רק יעצים את המתח ואת המאבקים והמרידות במשפחה   בשביל מה להיכנס לזה. אתה רואה כי ביסודו של דבר, את התשובה לשאלה שלך רק אתה יכול לתת. אני כתבתי את כיווני המחשבה. האם אתה רוצה להרחיב בדבר מה?
שאלה: הפרשת חלה בציון הרב מרדכי אליהו זצ"ל: ישנו מנהג של הפרשת חלה בציון של צדיקים (כגון בקבר רחל אמנו) אחותי עשתה זאת בציון של הרב מרדכי אליהו, שאלתי היא האם העיסה מותרת לאפייה ואכילה או שמא עקב מיקום הציון בבית עלמין זה נחשב טמא?
תשובה: וברכת ד כל העיסות היום הם טמאי מתים, כך שאין לכך משמעות הלכתית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילה-החטופים והתסכול בצוק איתן: קודם כול אני רוצה להודות ממש לאתר הזה הוא ממש עוזר בכוול הנושאים אז שני אחים שלי נכנסו לעזה בפלוגות קרביות, זה קרה לי גם בעמוד ענן ובעופרת יצוקה וכתוצאה מכך תמיד התפללתי ובכיתי וכול כך פחדתי לשלומם גם עכשיו אני פוחדת לשלומם אבל אני פשוט לא מצליחה להתפלל, כוול החברות שלי אומרות לי שזה בגלל החטופים (שגם הכרתי את אחד מהם מאוד טוב.) שהתפללנו והיה בסוף סוף רע, אבל אני כול כך מתוסכלת ופשוט חושבת על דברים אחרים ובימים רגילים תמיד הצלחתי להתרכז ופתאום בימים הכי קשים אני חושבת וחולמת על דברים לא קשורים בכלל?! זה כול כך מפיל אותי ואני אומרת לעצמי זה היצר הרע תתגברי ולא מצליחה אני לא יודעת מה לעשות ומתוסכלת מאוד אולי אתם תוכלו לעזור לי ממש!!! )
תשובה: חברה יקרה, כמה אני מכירה את התחושה הזאת, הראש אומר שצריך להתפלל, הלב רוצה, אבל הוא לא מצליח. הוא נודד למקומות אחרים, הוא ציני, הוא חולם, הוא מתחמק. העיקר לא להתכוון. התחושה הזאת, שאת מתארת אותה בצורה כל כך טובה, היא טבעית ואנושית. אין מה לעשות, אנחנו לא שולטים בכוונות שלנו, ולפעמים אנחנו לא מצליחים להתרכז ולהתכוון. גם אם זה חשוב. בגלל זה ח קבעו שגם אם התפללת בלי כוונה, אלא רק דקלמת את המילים בלי לחשוב עליהן בכלל, גם אז יצאת ידי חובה. כי אין מה לעשות. אי אפשר להכריח להתכוון. אבל מה בכל זאת אפשר לעשות? קודם כל, אני ממליצה לך לא להפסיק להתפלל. גם אם זה טכני וחסר כוונה. אל תפסיקי כי אחרי שמפסיקים הרבה יותר קשה לחזור. אל תפסיקי כי אם תמשיכי יום אחד, בלי שתשימי לב, הכוונה תחזור, אבל אם תפסיקי לא יהיה לה לאן לחזור. רבי נחמן נותן לנו טיפ מצויין בדיוק למצבים כאלה. כשאת לא מצליחה להתפלל הוא מציע, תתפללי על זה. תבקשי מהקב"ה שייתן לך כוחות, שיעזור לך להתרכז, שיכניס לך את המחשבות הנכונות לראש. זה נשמע אולי מוזר, אבל זה הכי אמיתי שיש. לשתף את הקב"ה מתוך המקום בו אנחנו נמצאים. ככה, גם אם לא תצליחי להתכוון ולדאוג ל החיילים בעזה, ומדינת ישראל, לפחות לא תאבדי את הקשר עם הקב"ה. אני מציעה שתספרי לו גם למה קשה לך. תספרי לו כמה התפללת, כמה קיוות שהחטופים יחזרו, וכמה התאכזבת כשזה לא קרה. תגידי לו שקשה לך עם ההחלטה שלו. אבל גם אל תשכחי את מה שאמרה רחלי פרנקל, אמא של נפתלי הי"ד: "השם לא עובד אצלנו". אנחנו לא יודעים את כל השיקולים והתוכניות של הקב"ה. אנחנו רק אנשים מאמינים. אנשים שמאמינים שכל מה שהקב"ה עושה זה לטובה. גם אם אנחנו הקטנים לא מבינים איך זה יקרה. תבקשי מהקב"ה שיעזור לך. שייתן לך כוחות להתפלל בכוונה. שישמור על אחים שלך גם אם את לא מצליחה להתפלל עליהם חזק כמו שהיית רוצה. אני בטוחה שהוא יקשיב לתפילה הזאת, כי היא אמיתית. כי היא לא מנסה להיות משהו שהיא לא. ודבר אחרון יקירה- אנחנו רואות מסביבנו כל כך הרבה אנשים שלצערנו שכחו כבר איך להתפלל. שקמים כל בוקר, ואפילו הולכים לבית כנסת, אבל המילים כבר לא עושות להם כלום. אבל את לא כזאת. את לא מוותרת. התפילה חשובה לך. עצם זה זאת זכות ענקית. ואני בטוחה שהקב"ה רואה את זה ומעריך את ההשתדלות שלך. את יכולה להיות גאה בעצמך אפילו רק על זה. אל תתייאשי יקירה. יש גם תקופות כאלה, אנחנו בני אדם, ולא מלאכים. בגלל זה הקב"ה ברא אותנו, בגלל זה הוא רוצה את התפילות שלנו. אני בטוחה שמתוך הניסיון, הציפייה, וההשתדלות, התפילות והכוונות עוד יחזרו. ובינתיים, בינתיים אני מבטיחה להתפלל על אחים שלך בשבילך. שלך, יעל yaelkagam gmail.com
שאלה: תספורת לנשים בבין המיצרים: האם חל איסור התספורת בימים אלו בבין המיצרים גם על נשים וילדות, בנות 8, 4?
תשובה: וברכת ד  לנשים הצריכות תספורת לטבילה יש להקל, לגבי ילדים לא נהגו להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לוח זיכרון בב"כ: האם נכון לא להעביר לוח זיכרון להנצחת נפטרים ממבנה בית כנסת הישן למשכנו החדש? אברהם
תשובה: וברכת ד  מדוע לא להעביר, אדרבא יזכרו כולם בזכרון טוב. תתחדשו על בית הכנסת החדש, ויהי רצון שיתקבלו התפילות לפני אדון כל, ויהודה תוושע. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות אגוזים: : קניתי אגוזי מלך בפיצוחיה כשרה שמקפידה על כשרות. הבאתי את האגוזים הביתה ושמרתי אותם במגרה לאחר יום מצאתי באגוזים חוטים ולאחר מכן אפילו תולעת והבאתי את האגוזים לפיצוחייה. בפיצוחייה אמר לי המוכר שהייתי צריך לשמור את האגוזים במקרר בכדי שלא יתליעו משום שאם האגוזים נשמרים במקום אחר הם יתליעו. כמו כן הראה לי המוכר את אותם האגוזים שהיו אצלו ונראו טוב. לפי דעתי אגוזי המלך שנמכרים בחנות מכילים מלכתחילה ביצי תולעים אחרת איך נוצרו שם תולעים? וזו שאלתי רציתי לדעת האם אני צודק בהשערתי או לא.
תשובה: אמת היא שלעיתים יש ביצי חרקים במאכלים שאנו קונים ולאחר זמן הם מתפתחים לחרקים. המציאות היא כך גם בסוגי קמחים שונים. ולכן את המוצרים שיש בהם בעיה מיוחדת של חרקים כדאי לברור עם הקניה ולשמור במקרר או מקפיא. ואנו ממליצים גם כן להתבונן היטב בסחורה בעת הקניה, ולקנות אך ורק מה שנראה טרי וטוב.
שאלה: יימח שמו וזכרו - מאיפה זה?: חבר שואל אותי מהיכן הגיע הביטוי של הביטוי "יימח שמו וזכרו"? מה המשמעות האמיתית? הרי יש פרדוקס שאנו מזכירים כל שנה את המן או היטלר (יימח שמם) אך מציינים תמיד שצריך למחות את זכרם. כמו כן, מהיכן זה התחיל? את המשמעות שזה ראשי תיבות של משיח הנצרות אני מכיר אבל זה רק ראשי תיבות שנראים כדיעבד. ב גיא
תשובה: הפסוק אומר "זכר צדיק לברכה, ושם רשעים ירקב". זהו המקור הראשוני לעצם הרעיון של מחיית שם רשעים. לדעתי, הביטוי עצמו הגיע ממחיית שם עמלק. אולם איני בטוח, כי זה לא תחום שאני בקיא בו. זה מה שנראה לי.
שאלה: ספרי כפירה: ב"ה קודם כל אני חיבת לציין שהתשובות שלך (בכל הנושאים) עוזרות לי מאד. בבית שלי יש ספר בשם "חכמת הטאו", ורציתי לשאול האם הוא נחשב לספר כפירה? הוא מזכיר שם שיש בורא לעולם ורוחניות וכו אבל אני לא בטוחה לגביו. מראש
תשובה: אני נמנע מלהיות משגיח כשרות על ספרים. נראה לי כי ביסודו של דבר - הדבר תלוי בך. אם את אדם שמצליח לקרוא משהו ולא להתמכר אליו, אלא לשאוב ממנו דברים שאת חושבת שהם מתאימים לדרך בה את הולכת ולבער את מה שלא מתאים - תוכלי לקבל מהספר הזה דברים מעניינים, על החיבור עם רעיונות הינדואיסטיים. אם את בחורה שממש נשאבת לתוך ספר, והוא משתלט על מוחך ועל רעיונותייך - כדאי להתרחק, ולשמור על קדושת הווייתך. האם את יכולה ללכת בדרך זו?
שאלה: זמן בין בשר לחלב: ב"ה כבוד הרב התחלתי להתחזק ולהקפיד יותר על ההלכה (המשפחה שלי פחות דתיה), וגיליתי שאשכנזים ממתינים שש או חמש וחצי שעות בין בשר לחלב. המשפחה שלי (אנחנו אשכנזים) שומרת שלוש שעות בין עוף לחלב ושש שעות בין בקר לחלב. האם זה מותר ונכון? או שצריך להקפיד על שש שעות?
תשובה: לא מצאנו מקור להבדיל בין בשר בקר ובשר עוף. אם נהגו שש בבקר ינהגו גם שש בעוף. להלן שאלה ותשובה של הרב אבינר בנושא שלש שעות: היש מקור לכך שיהודים העולים מגרמניה ואוסטריה מחכים רק שלוש שעות, ויהודים העולים מהולנד שעה? - זו שיטת הרמ"א. בגמרא לא כתוב שש שעות, אלא שאם אכלו בשרי בסעודה מסוימת אין לאכול חלבי אלא בסעודה הבאה. הרי"ף מסביר שהכוונה לסעודה הבאה על פי סדרי אכילה קבועים של בני אדם כלומר שש שעות. אבל התוספות מסבירים שהכוונה לסעודה הבאה בפועל, כלומר אם אכלו בשרי, יש לברך ברכה אחרונה לפנות, לנקות את השולחן, לרחוץ ידיים ופה, ומיד אפשר לאכול חלבי. על פי זה פסק הרמ"א שאפשר לאכול חלבי אחרי שעה, לא מיד, אלא בכל זאת שעה, וכך נהגו יהודים שעולים מהולנד  ויהודים העולים מגרמניה, נהגו שלוש שעות, כלומר החמירו לעומת שעה, שהרי ממילא מחכים שלוש שעות בין ארוחה לארוחה. אבל מלבד עולים מארצות אלה, כל היהודים, אשכנזים, ספרדים, תימנים, אתיופים, צריכים להמתין שש שעות.
שאלה: ציפורניים: לרב אני נוהגת לקצוץ ציפורניים ולזרוק אותן לאשפה או לשירותים, לאחרונה קראתי שבעצם צריך לשרוף אותן, מה נכון לנהוג?
תשובה: וברכת ד  לכתחילה יש לשרוף. אבל העיקר הוא לסלק אותם מהעולם, ולכן יש מקילים גם בנתינתם בשרותים שאז יורדים עם המים ולא יכולים להזיק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כספי מעשר: אני מתנדבת בעמותה עזר מציון המשמחת חולי סרטן ומשפחותיהם. במסגרת ההתנדבות, אני מגיעה לבי ח שניידר על מנת לשמח את הילדים החולים. לבי ח אני מגיעה באוטובוסים בד כ. כל נסיעה לשניידר והחזרה ממנו, עולה כ10.6 שקלים. אני נוהגת ללכת לשניידר בסביבות פעמיים בשבוע. האם כספי הנסיעות יכולים להיחשב ככספי מעשר? עדי.
תשובה: וברכת ד  אם את מודיעה שאלו כספי מעשר את יכולה לנצל אותם לנסיעות אלו. יהי שכרך כפול מן השמים על כל המעשים הטובים שאת עושה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הלכה: קודם כל מראש! יש לי כמה שאלות אשמח לדעת מה לעשות במקרים האלו: 1)האם מותר בימי בין המצרים לעשות פן בשיער (כיוון שאסור להסתפר)וזה לא שאני עושה פן באופן קבוע? 2)בשבת האחרונה זו החייתה השבת הגרועה בחיי.הייתה אזעקה במקום שאני גרה (גבעת שמואל) ואמי היא ממש פוחדת ובחרדות היא כבר שתי שבתות בטלפון,אבל לשמחתי בשבת שעברה לא היו אזעקות והכל עבר חלק.בשבת הזו הייתה אזעקה באמצע הקידוש ואמי פתחה טלוזיה בחדר שלי (החדר שלי זה הממ"ד )סגרתי עניים ואוזניים כמה שיכולתי ובכיתי כ"כ הרבה.מה אפשר לעשות בכדי לתקן זאת בלי נדר. 3)האם מותר לבנות למרוט גבות ולהוריד שערות בבין המצרים?
תשובה: התשובות שלי מתייחסות לימים שאחרי ראש חודש אב: א. אם זו פעולה מיוחדת של התיפות   ראוי בית המקדש שלא נעשה את זה  אם מדובר בצורת התלבשות רגילה, כמו להסתרק   מותר. מדברייך נראה שמדובר בדבר מה מיוחד, ולכן לא עושים אותה בתשעת הימים. ב. למה את צריכה לתקן את העובדה שאמא שלך פתחה טלוויזיה? גם אם את ראית דברים שלא ברצונך בטלוויזיה   היא באה בגבולך, ולא את רצית אותה ולמעשה רצית להימנע מזה, ובאונס ראית דברים המוקרנים שם. אין שום דבר שאת צריכה תיקון עליו, אלא אם כן לא הבנתי נכון את המקרה. ג. התשובה היא אותה תשובה דלעיל. אם מדובר במעשה שהוא צורך ומעשה רגיל   מותר  אם משהו מיוחד   אסור.
שאלה: בדיקת חמוציות: יש לי חמוציות של חברת קדמה, רציתי לדעת איך בודקים אותן.
תשובה: בלי שום התייחסות לחברה זו או אחרת, כיום (סוף תשע"ד) חמוציות נחשבות כנקיות ואין צורך לבדקם.
שאלה: משחקים: עוד פעם כבוד הרב רציתי שתעזור לי באיזה שאלה שמטרידה אותי נורא.אני אוהב בזמן הפנוי לשחק משחקי מחשב וקפצה לי מחשבה שאולי הדבר זה חטא בגלל שזה עבודה זרה? וזה ממש העציב אותי מאוד כי אני מאוד אוהב לשחק בזמן הפנוי זה גורם לי לשמחה ומשחרר אותי איך אני מוציא את המחשבה הזאת
תשובה: משחקי מחשב אינם עבודה זרה אלא אם כן יש בהם עיסוק באלילים כלשהם. יש קושי גדול אחר - הפרזה בשעות המוקדשות למשחקי מחשב יכולה להיות ביטול תורה.
שאלה: כשרות: לכבוד הרב! רציתי לשאול כך : שמעתי שאני בתור ספרדי חייב לאכול בשר שהוא גלאט כשר (בד"ץ) רציתי לדעת אם זה נכון ואני חייב לאכול בד"ץ או שאני יכול לאכול בשר שהוא רבנות ואם יש חילוק בין עוף לבשר? ומה הטעם בהנחה ואני חייב לאכול גלאט? ב מראש יוסף חיים.
תשובה: וברכת ד  יש מספר מחלוקות בין אשכנזים וספרדים, יש קהלות שמחמירות והולכות רק לפי הדעה המחמירה ביותר (ללא הבדל אשכנזי או ספרדי). ויש שהולכים לפי קהלות, דהיינו ספרדים לפי הב"י וקהילות לפי הרמ"א. אין כאן שאלת בד"ץ או רבנות, יש לדעת לפי מי נוהג נותן הכשרות האם הוא מחמיר ככל הדעות או שהוא מחמיר כרמ"א או כב"י. עיקר הבעיה היא בבקר ולא בעוף מכיוון שרוב הסירכות בראות אין בהם בדיקה, ולכן יש מחמירים בסרכות הריאה רק בבקר ולא בעוף. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: לכבוד הרב : רציתי לשאול כך : אני ספרדי ושמעתי שספרדי חייב לאכול בשר שהוא חלק זאת אומרת בד"ץ רציתי לדעת אם זה נכון ואם כן מדוע? והאם יש חילוק בין עוף לבשר? ב מראש יוסף חיים
תשובה: המושג "בשר חלק" בא לומר שהריאה של הבהמה נבדקה בקפידה ולא נמצא בה שום פסול (וכיום גם מנפחים כל ריאה עם אוויר כדי לראות שאין בה חור). השו"ע פסק שספרדים אוכלים בשר חלק. אולם לא כל עדות הספרדים נהגו כך. ויש לברר את המנהג של משפחתכם. וגם במידה ומתברר שאתם כן אוכלים רק "חלק" זה לא אומר שצריך לאכול בד"ץ. יש גם בשר "חלק" עם הכשר הרה"ר. מבחינה הלכתית אין המושג "חלק" חל על עופות. ולכן גם בני עדות המזרח שאכלו רק בשר חלק אינם מחויבים ע"פ ההלכה לאכול "עוף חלק". ובאמת המושג של "עוף חלק" הוא המחודש ואינו הלכתי. אולם זה נכתב על גבי האריזה כדי לומר שהעוף הוא ברמה גבוהה של כשרות אבל לא בא לומר שנפחו את הריאה של העוף כמו שעושים עם בקר וצאן.